CELEX: 62012TN0268
Language: et
Date: 2012-06-18 00:00:00
Title: Kohtuasi T-268/12: 18. juunil 2012 esitatud hagi — Suwaid versus nõukogu

11.8.2012   
            
            
               ET
            
            
               Euroopa Liidu Teataja
            
            
               C 243/29
            
         18. juunil 2012 esitatud hagi — Suwaid versus nõukogu
   (Kohtuasi T-268/12)
   2012/C 243/51
   Kohtumenetluse keel: inglise
   
      Pooled
   
   
      Hageja: Joseph Suwaid (Damascus, Süüria) (esindajad: advokaadid L. Defalque ja T. Bontinck)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 23. märtsi 2012. aasta rakendusotsuse 2012/172/ÜVJP, millega rakendatakse otsust 2011/782/ÜVJP, mis käsitleb Süüria vastu suunatud piiravaid meetmeid (ELT L 87, lk 103) I lisa A osa lõige 7;
            
         
               —
            
            
               tühistada nõukogu 23. märtsi 2012. aasta rakendusmääruse (EL) nr 266/2012, millega rakendatakse määruse (EL) nr 36/2012 (mis käsitleb piiravaid meetmeid seoses olukorraga Süürias) artikli 32 lõiget 1 (ELT L 87, lk 45) I lisa A osa lõige 7;
            
         
               —
            
            
               teise võimalusena tunnistada vaidlustatud otsus ja määrus hageja suhtes kohaldamatuks ja teha määrus tema nime ja teda puudutavate viidete eemaldamise kohta nende isikute loetelust, kelle suhtes kohaldati Euroopa Liidu sanktsioonimeetmeid;
            
         
               —
            
            
               mõista kohtukulud, eeskätt käesoleva menetlusega seotud kulud ja tasud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, mille kohaselt:
               
                           —
                        
                        
                           rikuti põhiõigusi ja menetlustagatisi ning nõukogu otsuse 2011/782/ÜVJP artikli 21 lõiget 2 ja nõukogu määruse nr 36/2012 artikli 32 lõiget 2, kuna hagejale ei teatatud vaidlustatud meetmetest ja teda ei teavitatud ühestki usaldusväärsest tõendist või näitajast, mis põhjendaks tema kandmist nende isikute loetellu, kelle suhtes karistusmeetmed kehtivad;
                        
                     
         
               2.
            
            
               Teine väide, mille kohaselt:
               
                           —
                        
                        
                           tehti ilmne hindamisviga, kuna hageja ei osalenud Süüria võimude poliitilises tegevuses;
                        
                     
         
               3.
            
            
               Kolmas väide, mille kohaselt:
               
                           —
                        
                        
                           rikuti kaitseõigusi, õigust õiglasele kohtupidamisele ja tõhusa kohtulik kaitse põhimõtet, kuna nõukogu ei ole vastanud hageja taotlusele ja ei ole seega selgitanud, miks hageja nimi lisati nende isikute loetellu, kelle suhtes karistusmeetmed kehtivad, ega esitanud tõendeid, mis põhjendaksid tema arvamist sellesse loetellu, ega andnud talle võimalust esitada suulisi märkusi ei enne ega pärast nimetatud piiravate meetmete vastuvõtmist;
                        
                     
         
               4.
            
            
               Neljas väide, mille kohaselt:
               
                           —
                        
                        
                           rikuti põhjendamiskohustust, kuna nõukogu kasutas vaidlustatud otsuses ja määruses hageja suhtes piiravate meetmete võtmisel pelgalt üldist ja hägusat sõnastust, esitamata üksikasjalikke põhjendusi;
                        
                     
         
               5.
            
            
               Viies väide, mille kohaselt:
               
                           —
                        
                        
                           tegi nõukogu vea, jättes tahtlikult vaidlustatud aktides välja toomata Euroopa Liidu õigusest tulenevad põhiõigused ja põhimõtted. Selles küsimuses rõhutab hageja veel, et nõukogu võttis vaidlustatud aktid vastu ELTL artikli 215 alusel, milles ei käsitleta „demokraatlikke tagatisi”.